钦定古今图书集成/理学汇编/文学典/第098卷 > 冯绳祖〈继祖〉
## 钦定古今图书集成/理学汇编/文学典/第098卷 > 冯绳祖〈继祖〉

按《浙江通志》：“绳祖字武甫，号琴山，继祖字起甫，皆运
使学《易》孙，赠侍郎元鼎子。元鼎性至孝，少有文名，三十而卒，运使伤之，亦亡。时绳祖甫十岁，继祖七岁，奉
母陈淑人教，皆力学能诗文。已而继祖亦卒，绳祖抚
其遗孤，笃于己子。事陈淑人孝，葬父与弟，克襄大事。
性慷慨，不善谋生。晚年不得志，纵饮长歌，虽爨烟屡”
断，不顾也。卒年四十一。所著有《窥园草》《琴山杂咏》。元
鼎所著有《缶鸣编》。陈淑人有《绣佛斋草》。继祖以子贵
亦赠侍郎。所著有《寒吟录》。人谓“冯氏世有文名”云。